**Հաստատված է**

**Հայաստանի Հանրապետության**

 **շուկայի վերահսկողության**

 **տեսչական մարմնի ղեկավարի**

**2023 թվականի փետրվարի 03 -ի**

**N 85 -Ա հրամանով**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ**

**ՏԵՍՉԱԿԱՆ ՄԱՐՄԻՆ**

**ՀԱՇՎԵՏՎՈՒԹՅՈՒՆ**

**2022 ԹՎԱԿԱՆԻ**

**ԳՈՐԾՈՒՆԵՈՒԹՅԱՆ**

**Բովանդակություն**

1. **Հապավումներ 3**
2. **Ներածություն 3**
3. **Սահմանված թիրախներին հասնելու միջոցները**

**և դրանց արդյունքները 4**

1. **Իրազեկման միջոցառումները 8**
2. **Վերահսկողության ոլորտում առկա ռիսկերը 9**
3. **Խորհրդատվական գործունեությունը**

**և դրանց արդյունքները 14**

1. **Կանխարգելիչ միջոցառումները, դրանց**

**նպատակները և արդյունքները 16**

1. **Ստուգումները և դրանց արդյունքները 17**
2. **Տնտեսվարող սուբյեկտների կողմից կատարվող**

**իրավական խախտումները և դրանց նկատմամբ**

**կիրառված պատասխանատվության միջոցները 18**

1. **Օրենսդրական առաջարկները 19**
2. **Պաշտոնատար անձանց գործողությունների կամ**

**անգործության դեմ բողոքները 21**

1. **Վերահսկման ոլորտի կանխատեսումը 22**
2. **Որակի ստորաբաժանման կոմից կատարողականի**

**գնահատման վերաբերյալ տարեկան հաշվետվությունը 22**

1. **Հապավումներ**

**ՀՀ -** Հայաստանի Հանրապետություն

**ՇՎՏՄ –** շուկայի վերահսկողության տեսչական մարմին

**Հաշվետվություն -** ՇՎՏՄ-ի 2022 թվականի գործունեության հաշվետվություն

1. **Ներածություն**

ՇՎՏՄ-ն գործում է՝ ղեկավարվելով ՀՀ վարչապետի 2018 թվականի հունիսի 11-ի N 732-Լ որոշման 1-ին կետով հաստատված ՇՎՏՄ-ի կանոնադրությամբ և, համաձայն «Պետական կառավարման համակարգի մարմինների մասին» ՀՀ օրենքի 4-րդ հոդվածի 2-րդ մասի 9-րդ կետի, հանդիսանում է ՀՀ կառավարությանն ենթակա մարմին:

ՇՎՏՄ-ի կառուցվածքային ստորաբաժանումներն են՝

1. ռիսկի գնահատման և վերլուծությունների վարչություն,
2. տեխնիկական կանոնակարգերով սահմանված պահանջների և թանկարժեք մետաղների վերահսկողության վարչություն,
3. չափագիտական կանոնների և նորմերի վերահսկողության վարչություն,
4. իրավական աջակցության և փաստաթղթաշրջանառության վարչություն,
5. արտադրական կանեփի վերահսկողության իրականացման վարչություն,
6. նմուշառման, լաբորատոր փորձաքննությունների և չափումների իրականացման վարչություն,
7. որակի ապահովման վարչություն,
8. իրազեկման, խորհրդատվության և հանրության հետ տարվող աշխատանքների բաժին:

ՇՎՏՄ-ն տարածքային ստորաբաժանումներ՝ տարածքային կենտրոններ կամ սահմանային հսկիչ կետեր չունի:

ՇՎՏՄ-ի նպատակն է՝ տեխնիկական կանոնակարգման օբյեկտ հանդիսացող ոչ պարենային արտադրանքների համապատասխանությունը տեխնիկական կանոնակարգերով սահմանված պահանջներին, ստուգաչափման ենթակա չափման միջոցների համապատասխանությունը չափագիտական կանոններին և նորմերին, թանկարժեք մետաղներից պատրաստված իրերի՝ հարգորոշման և հարգադրոշմման, առուվաճառքի, նյութական պահուստի օրենսդրության պահանջների պահպանումը, արտադրական կանեփի նկատմամբ վերահսկողության իրականացման համար լիցենզավորված անձանց գործունեության համապատասխանությունը լիցենզավորման պայմաններին և պահանջներին, խախտումների  բացահայտումը, կանխարգելումն ու վերացումը:

Հաշվետվության մշակման համար հիմք են հանդիսացել «Տեսչական մարմինների մասին» ՀՀ օրենքի, ՀՀ վարչապետի 2018 թվականի հունիսի 11-ի N732-Լ որոշմամբ հաստատված ՇՎՏՄ-ի կանոնադրության դրույթները, ՇՎՏՄ-ի 2022 թվականի գործունեության ու ստուգումների տարեկան ծրագրերը և այլ իրավական ակտեր:

2022 թվականին հրավիվել է ՇՎՏՄ կառավարման խորհրդի 10 նիստ և կայացվել է թվով 17 որոշում, 2021 թվականին՝ 17 նիստ և կայացվել է 17 որոշում, իսկ 2020 թվականին՝ 7 նիստ, 15 որոշում:

1. **Սահմանված թիրախներին հասնելու միջոցները և դրանց արդյունքները**

ՇՎՏՄ-ն 2022թ. գործունեության տարեկան ծրագրով սահմանված թիրախներին հասնելու համար իրականացրել է իրազեկման, խորհրդատվական աշխատանքներ, ինչպես նաև կիրառել վերահսկողական լծակներ:

1. ***ՇՎՏՄ-ն 2022թ. գործունեության տարեկան ծրագիրը կազմելիս թիրախավորել է տեխնիկական կանոնակարգման ենթակա հետևյալ ոլորտները՝***

ա) հեղուկացված ածխաջրածնային գազեր,

բ) ավտոմոբիլային բենզին և դիզելային վառելիք,

գ) ավտոգազալիցքավորման ճնշակայաններ,

դ) խաղալիքներ,

ե) երեխաների և դեռահասների համար նախատեսված արտադրանք,

զ) օծանելիքակոսմետիկական արտադրանք:

***Հեղուկացված ածխաջրածնային գազերի ոլորտում*** անվտանգության ցուցանիշների նկատմամբ վերահսկողությունը ՇՎՏՄ-ն իրականացրել է ՀՀ կառավարության 2021 թվականի հոկտեմբերի 7-ի N1652-Ն որոշման ընդունումից հետո: 2022 թվականի ընթացքում ստուգումներ է իրականացվել հեղուկացված ածխաջրածնային գազեր իրացնող թվով 62 տնտեսվարող սուբյեկտի մոտ և վերցված 16 փորձանմուշներից 6-ում (38%) հայտնաբերվել են անվտանգության ցուցանիշների խախտումներ:

Նպատակ ունենալով արագ արձագանքել դիմում-բողոքներին, ինչպես նաև խնայել լաբորատոր փորձաքննության համար հատկացվող ժամանակը և ֆինանսական միջոցները ՇՎՏՄ-ն ձեռք է բերել հեղուկացված ածխաջրածնային գազերի անվտանգության ցուցանիշների տեսակարար կշիռը որոշող լաբորատոր սարք: Տարվում են աշխատանքներ հեղուկացված ածխաջրածնային գազերի լաբորատորիայի հավատարմագրման ուղղությամբ:

***Ավտոմոբիլային բենզինի և դիզելային վառելիքի ոլորտում*** 2022 թվականի ընթացքում տեխնիկական կանոնակարգերի նկատմամբ ստուգումներ է իրականացվել ավտոմոբիլային բենզին և դիզելային վառելիք իրացնող թվով 74 տնտեսվարող սուբյեկտի մոտ և 55-ից վերցվել է թվով 151 ավտոմոբիլային բենզինի և դիզելային վառելիքի փորձանմուշ: Lաբորատոր փորձարկման արդյունքում փորձանմուշների 21%-ի մոտ հայտնաբերվել են ծծմբի զանգվածային մասի, ածխաջրածինների ծավալային մասի և օկտանային թվի անհամապատասխանություններ: 2021 թվականի ընթացքում ստուգումներ է իրականացնել թվով 75 տնտեսվարող սուբյեկտի մոտ և վերցվել է թվով 143 փորձանմուշ, որից 36%-ի մոտ են հայտնաբերվել անհամապատասխանություններ, իսկ 2020 թվականին՝ թվով 38 տնտեսվարող սուբյեկտի մոտ՝ վերցնելով թվով 51 փորձանմուշ, որից 49%-ի մոտ են հայտնաբերվել անհամապատասխանություններ:

Ձեռք է բերվել նաև K-5 դասի վառելիքի ծծմբի տեսակարար կշիռը որոշող լաբորատոր սարք, որի կիրառման արդյունքում ՇՎՏՄ-ն հնարավորություն կստանա արագ արձագանքել դիմում-բողոքներին, ինչպես նաև խնայել լաբորատոր փորձաքննության համար հատկացվող ժամանակը և ֆինանսական միջոցները: Ներկայումս նավթամթերքի լաբորատորիայի հավատարմագրման աշխատանքներն ավարտական փուլում են:

***Ավտոգազալիցքավորման ճնշակայանների ոլորտում*** նվազել է գազի ճնշման սահմանաչափի (մինչև 19,6 ՄՊա) գերազանցման արձանագրման դեպքերը, մասնավորապես՝ 2022 թվականի ընթացքում ստուգումներ է իրականացվել թվով 44 տնտեսվարող սուբյեկտի մոտ, որից 25%-ի մոտ հայտնաբերվել են գազի ճնշման սահմանաչափի խախտման դեպք, 2021 թվականին՝ 82 տնտեսվարող սուբյեկտի մոտ խախտման դեպքերը կազմել են 44%, իսկ 2020 թվականին՝ 43 տնտեսվարող սուբյեկտի մոտ իրականացված ստուգումներից 35%-ի մոտ են հայտնաբերվել խախտումներ:

***Խաղալիքների, օծանելիքակոսմետիկական, ինչպես նաև երեխաների և դեռահասների համար նախատեսված արտադրանքների ոլորտներում*** հիմնական ռիսկը պայմանավորված է առանց մակնշման և համապատասխանության գնահատման փաստաթղթերի ուղեկցման արտադրանքների շուկայահանմամբ: Այս երեք ոլորտում 2022 թվականին իրականացված ստուգումների ընթացքում կիրառվել է թվով 230 ստուգաթերթ, որից 124-ով (53.9%) արձանագրվել է խախտում:

ՇՎՏՄ-ի կողմից 2022 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով տնտեսվարող սուբյեկետները դիմել և համապատասխան մարմիններից ստացել են թվով 137 համապատասխանության գնահատման փաստաթուղթ՝ սերտիֆիկատներ և հայտարարագրեր (2021-ին՝ 57, 2020-ին՝ 91): Առանց համապատասխանության գնահատման փաստաթղթերի ուղեկցման ոչ պարենային արտադրանքների շուկայահանման 140% աճը 2021 թվականի նկատմամբ արդյունք է 2022 թվականի ստուգումների ծրագրով տնտեսվարող սուբյեկտների և ոլորտների ճիշտ թիրախավորման, ինչպես նաև տնտեսվարող սուբյեկտների կողմից համապատասխանության գնահատման փաստաթղթերի ձեռքբերման համար պահանջնվող ֆինանսական միջոցները գերազանցում են այն չապահովելու համար օրենսդրությամբ սահմանված վարչական տուգանքից: Համաձայն ՀՀ էկոնոմիկայի նախարարության գրության 2021-2022 թվականների ընթացքում համապատասխանության գնահատման փաստաթուղթ ստանալու միայն մեկ հայտ է մերժվել:

2022 թվականի ընթացքում թվով 789 ստուգաթերթով իրականացվել է համապատասխանության գնահատման փաստաթղթի առկայության ստուգում, ինչի արդյունքում 152 ստուգաթերթով (19.3%) արձանագրվել է խախտում: 2021 թվականին` 448 ստուգաթերթով 87 (19.4%) խախտում, իսկ 2020 թվականին` 625 ստուգաթերթով 151 (24.2%):

1. ***ՇՎՏՄ-ն 2022թ. գործունեության տարեկան ծրագիրը կազմելիս թիրախավորել է չափումների միասնականության ապահովման հետևյալ ոլորտները.***

ա) բանկային և գրավատնային գործունեություն,

բ) փոստային կապի բնագավառ,

գ) հանրային սննդի բնագավառ,

դ) ավտոմոբիլային տրանսպորտային միջոցների տեխզննում,

ե) բժշկական կենտրոններ և պոլիկլինիկաներ,

զ) ավտոգազալիցքավորման ճնշակայաններ,

է) հեղուկացված ածխաջրածնային գազերի լիցքավորում,

ը) ավտոմոբիլային բենզին և դիզելային վառելիքի լիցքավորում:

***Բանկերի, գրավատների, փոստային կապի, հանրային սննդի ոլորտներում*** ՇՎՏՄ-ն 2022 թվականից է ստուգումներ իրականացնում: ՇՎՏՄ-ի առաջարկությամբ 2021 թվականի մայիսի 26-ին ընդունվել է [«Չափումների](http://snund.am/%D5%B0%D5%B0-%D6%85%D6%80%D5%A5%D5%B6%D6%84%D5%A8-%D5%BD%D5%B6%D5%B6%D5%A4%D5%A1%D5%B4%D5%A9%D5%A5%D6%80%D6%84%D5%AB-%D5%A1%D5%B6%D5%BE%D5%BF%D5%A1%D5%B6%D5%A3%D5%B8%D6%82%D5%A9%D5%B5%D5%A1%D5%B6/) միասնականության ապահովման մասին» ՀՀ օրենքում փոփոխություն կատարելու մասին» ՀՀ օրենքը (ՀՕ-230-Ն), համաձայն որի ՇՎՏՄ-ին վերապահվել է նաև ծառայությունների մատուցման ոլորտում վերահսկողության իրականացման իրավասություն:

ՇՎՏՄ-ն այդ ոլորտներում իրականացրել է թվով 44 ստուգում, ինչի արդյունքում հայտնաբերել է չափագիտական կանոնների և նորմերի 44 (100%) խախտում:

***Ավտոմոբիլային տրանսպորտային միջոցների տեխզննման կայաններում, բժշկական կենտրոններում և պոլիկլինիկաներում*** իրականացվել է չափագիտական կանոնների և նորմերի թվով 83 ստուգում, այդ թվում՝

* 15 տեխզննման կայանում՝ արձանագրվել է 13 (86.7%) խախտում,
* 68 բժշկական կենտրոնում և պոլիկլինիկայում՝ արձանագրվել է 59 (86.8%) խախտում:

***Հեղուկացված ածխաջրածնային գազերի ոլորտում*** 2022 թվականին իրականացվել է չափագիտական կանոնների և նորմերի 68 ստուգում, ինչի արդյունքում 44-ի մոտ (64.7%) հայտնաբերվել է խախտում: 2021-ին՝ 56 ստուգում՝ 44 (78.6%) խախտում, 2020-ին՝ 32 ստուգում, որից 20 (62.5%) խախտում:

***Ավտոգազալիցքավորման ճնշակայանների ոլորտում*** 2022 թվականին իրականացվել է չափագիտական կանոնների և նորմերի 48 ստուգում, ինչի արդյունքում 34-ի մոտ (70.8%) հայտնաբերվել է խախտում: 2021-ին՝ 82 ստուգում՝ 68 (82.9%) խախտում, 2020-ին՝ 43 ստուգում, որից 25 (58.1%) խախտում:

***Ավտոմոբիլային բենզինի և դիզելային վառելիքի ոլորտում*** 2022 թվականին իրականացվել է չափագիտական կանոնների և նորմերի 81 ստուգում, ինչի արդյունքում 58-ի մոտ (71.6%) հայտնաբերվել է խախտում: 2021-ին՝ 82 ստուգում՝ 52 (63.4%) խախտում, 2020-ին՝ 35 ստուգում, որից 15 (42.8%) խախտում:

***Ավտոմոբիլային բենզինի և դիզելային վառելիքի, հեղուկացված ածխաջրածնային և կոմպրեսացված (ԱԳԼՃԿ) գազերի ոլորտներում*** չափումների միասնականության հիմնական ռիսկը այդ ոլորտներում հնարավոր թերալիցքավորման դեպքերն են, ինչի նվազեցման նպատակով ՇՎՏՄ-ն ձեռք է բերել ավտոմոբիլային բենզինի և դիզելային վառելիքի չափանոթներ, հեղուկացված ածխաջրածնային գազերի քաշը որոշող համապատասխան սարքեր, ինչպես նաև բարձր ճնշման բնական գազի բալոններ և համապատասխան կշեռքներ:

ՇՎՏՄ-ի կողմից 2022 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով ստուգաչափվել է թվով 2202 չափման միջոց (2021-ին՝ 587, 2020-ին՝ 470):

2022 թվականի ընթացքում 360 տնտեսվարող սուբյեկտի մոտ իրականացվել են չափագիտական կանոնների և նորմերի ստուգում, որի արդյունքում 276 տնտեսվարող սուբյեկտի մոտ (76.7%) հայտնաբերվել են չափագիտական կանոնների և նորմերի խախտումներ: 2021 թվականին՝ 236-ի մոտ, որից 163-ի մոտ (69.1%) հայտնաբերվել են խախտումներ, իսկ 2020 թվականին՝ 264-ի մոտ, որից 173-ի մոտ (65.5%):

Չափումների միասնականության ապահովման ոլորտում բացահայտված խախտումների քանակային աճը հիմնականում պայմանավորված է ՇՎՏՄ-ին ծառայությունների մատուցման ոլորտում ստուգումների իրականացման իրավասության վերապահմամբ:

1. **Իրազեկման միջոցառումները**

ՇՎՏՄ-ի կողմից 2022 թվականին տնտեսվարողների շրջանում իրականացված իրազեկման աշխատանքները կրել են նաև թվային բնույթ: Մասնավորապես էլեկտրոնային նամակների միջոցով 2022 թվականի ընթացքում իրականացրել է **365** տնտեսվարողի իրազեկում՝

* Օրենսդրական չափագիտական հսկողության ենթակա չափման միջոցների պարտադիր ստուգաչափման անհրաժեշտության վերաբերյալ (թվով 73):
* Հեղուկ վառելիքի (ավտոմոբիլային բենզին և դիզվառելիք) մանրածախ առևտրի կետերում ստուգաչափված տարաներին ներկայացվող պահանջների, դրանց տեղադրման և կիրառման կարգի վերաբերյալ (թվով 292):

Առցանց իրազեկումների միջոցով ՇՎՏՄ-ն խորհրդատվություն և մեթոդական աջակցություն է տրամադրել իր իրավասության ոլորտում գտնվող հարցերի վերաբերյալ՝ օգնելով հասկանալ, թե օրենսդրությամբ նախատեսված ինչ միջոցներ պետք է ձեռնարկի տնտեսվարողը՝ իր գործունեությունն օրենքների և այլ իրավական ակտերի պահանջներին համապատասխանեցնելու ուղղությամբ:

Բացի այդ, ՀՀ պետական եկամուտների կոմիտեի հետ ձեռք բերված համաձայնության արդյունքում վերջինիս ծրագրային հնարավորությունների օգտագործմամբ կատարելագործվել է ոչ պարենային ապրանքներ ներմուծող տնտեսվարողների իրազեկման համակարգը, ինչի արդյունքում ՇՎՏՄ-ի վերահսկողության ոլորտում գործունեություն ծավալող տնտեսվարողների լայնամասշտաբ առցանց իրազեկում է կատարվել: Միաժամանակ, հաշվի առնելով ՀՀ կառավարության 2012 թվականի օգոստոսի 9-ի N 1010-Ն որոշմամբ հաստատված մաքսային մարմինների կողմից տեխնիկական կանոնակարգերով նախատեսված համապատասխանության պարտադիր գնահատման ենթակա արտադրանքի մասին տեղեկատվությունը, նախատեսվում է ՀՀ պետական եկամուտների կոմիտեի ծրագրային հնարավորություններն օգտագործելով ՀՀ տարածք վերոնշյալ որոշմամբ հաստատված ցանկին համապատասխանող ոչ պարենային արտադրանք ներմուծող տնտեսվարող սուբյեկտներին ներմուծման ընթացքում առցանց եղանակով ծանուցել տեխնիկական կանոնակարգմամբ սահմանված պահանջների (սերտիֆիկացում/մակնշում) պարտադիր կատարման անհրաժեշտության մասին:

Կազմակերպվել են հանդիպումներ ոլորտում գործունեություն ծավալող հասարակական կազմակերպությունների, ինչպես նաև հաշվապահական ասոցիացիաների ներկայացուցիչների հետ: Վերջիններիս ներկայացվել են ոլորտը կարգավորող օրենսդրական և ենթաօրենսդրական փոփոխությունները և դրանցով պայմանավորված' վերահսկման նոր մեխանիզմների ներդրումը։ Հստակեցվել է ՀԿ-ների և ասոցիացիաների հետ համագործակցության նոր ձևաչափը, հիմնական ուղղություններն ու թիրախները։

1. **Վերահսկողության ոլորտում առկա ռիսկերը**

***Տեխնիկական կանոնակարգման ոլորտում*** առկա հիմնական խնդիրն է՝ ապահովել անվտանգ ոչ պարենային արտադրանքների առկայությունը շուկայում: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* առանց համապատասխանության գնահատման փաստաթղթերի ուղեկցման ոչ պարենային արտադրանքների շուկայահանումը,
* առանց մակնշման ոչ պարենային արտադրանքների շուկայահանումը,
* տեխնիկական կանոնակարգերով սահմանված անվտանգության ցուցանիշներին չհամապատասխանող ոչ պարենային արտադրանքների շուկայահանումը:

Տեխնիկական կանոնակարգման ոլորտում ռիսկերի նվազեցման նպատակով ՇՎՏՄ-ն կիրառել է իր վերահսկողական, ինչպես նաև իրազեկման և խորհրդատվական գործառույթների ողջ գործիքակազմը:

***Տեխնիկական անվտանգության ոլորտում*** առկա հիմնական խնդիրն է բնական կոմպրեսացված գազի ճնշման սահմանաչափի (մինչև 19,6 ՄՊա) գերազանցումը:

***Թանկարժեք մետաղներից պատրաստված իրերի հարգորոշման և հարգադրոշմման, առուվաճառքի ոլորտում*** առկա հիմնական խնդիրն է՝ ապահովել հարգադրոշմին համապատասխանող թանկարժեք մետաղից պատրաստված իրերի առկայությունը շուկայում: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* ՀՀ-ում թանկարժեք մետաղներից պատրաստված իրերի հարգորոշման և հարգադրոշմման ծանուցման ենթակա գործունեություն իրականացնող հաշվառված անձանց կողմից թանկարժեք մետաղներից պատրաստված իրի իրական հարգից ավելի բարձր հարգ դրոշմելը,
* ՀՀ-ում թանկարժեք մետաղներից պատրաստված իրերի վաճառք իրականացնող անձանց կողմից թանկարժեք մետաղից պատրաստված իրին կցված պիտակի վրա նշված տվյալների (հարգ, քաշ, թանկարժեք քարի նկարագիր) անհամապատասխանությունը այդ իրի տվյալների հետ:

Թանկարժեք մետաղներից պատրաստված իրերի հարգորոշման և հարգադրոշմման, առուվաճառքի ոլորտում ռիսկերի նվազեցման նպատակով ՇՎՏՄ-ի նախաձեռնությամբ սկսվել է թանկարժեք մետաղների լաբորատորիայի հավատարմագրման գործընթացը, ինչը կնպաստի այս ոլորտում սպառողների իրավունքների և օրինական շահերի պաշտպանությանը՝ վերջիններիս հնարավորինս զերծ պահելով խաբեությունից: 2023 թվականի ստուգումների տարեկան ծրագրի նախագծով նշված ոլորտում ստուգումներ չեն պլանավորվել, քանի որ նախատեսվում են իրականացնել ոլորտային ստուգումներ լաբորատորայի հավատարմագրումից հետո:

***Չափումների միասնականության ապահովման ոլորտում*** առկա խնդիրն է՝ պաշտպանել սպառողներին չափման միջոցների ոչ հավաստի արդյունքների բացասական հետևանքներից: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* չստուգաչափված (տեսակը չհաստատված) չափման միջոցների շահագործումը,
* չափման միջոցի միջստուգաչափման ժամկետի խախտումը,
* չափման միջոցի ցուցմունքի անհամապատասխանությունը չափագիտական կանոններով և նորմերով սահմանված պահանջներին:

Չափումների միասնականության ապահովման ոլորտում ռիսկերի նվազեցման նպատակով ՇՎՏՄ-ն կիրառել է իր վերահսկողական, ինչպես նաև իրազեկման և խորհրդատվական գործառույթների ողջ գործիքակազմը:

Չափումների միասնականության ապահովման ոլորտում ռիսկերի նվազեցման նպատակով ՇՎՏՄ-ն ձեռք է բերել ավտոմոբիլային բենզինի և դիզելային վառելիքի չափանոթներ, բարձր ճնշման բնական գազի բալոններ և համապատասխան կշեռքներ, հեղուկացված ածխաջրածնային գազերի փորձանմուշ վերցնելու, ինչպես նաև քաշը որոշող համապատասխան սարքեր, որոնք արդեն իսկ ստուգաչափվել են: Այս չափման միջոցների կիրառման արդյունքում նվազել են դիմում-բողոքների արձագանքման, ինչպես նաև ստուգումների իրականացման ժամկետները:

***Նյութական պահուստի ոլորտի*** խնդիրն է վառելիքային պաշարների մատակարարման ժամանակավոր խափանումների ժամանակ ներքին շուկայում առաջարկի և պահանջարկի միջև անհամամասնության, ինչպես նաև տնտեսության կայունությանը խոչընդոտող այլ իրավիճակների առաջացման դեպքում ՀՀ-ում պարենային անվտանգության ապահվումը: Այս խնդրի ապահովման հետ կապված ՇՎՏՄ-ի կողմից բացահայտված ռիսկն է՝ տնտեսվարող սուբյեկտների կողմից կուտակման ենթակա նավթամթերքը ՀՀ օրենսդրությամբ սահմանված ծավալներով չամբարելը:

Նյութական պահուստի ոլորտում ՇՎՏՄ-ի կողմից իրականացված ստուգումների արդյունքում նվազել են կուտակման ենթակա ռազմավարական պահուստի՝ նավթամթերքի ծավալները չապահովող տնտեսվարող սուբյեկտները՝ 2021 թվականի 33%-ից նվազելով 2022 թվականին կազմելով 14%:

***Արտադրական կանեփի արտադրության, ինչպես նաև արտահանման, ներմուծման կամ մեծածախ առևտրի օրինական շրջանառության ոլորտում*** հիմնական ռիսկը արտադրական կանեփ մշակաբույսում կաննաբիդիոլի (CBD) պարունակության չգերազանցումն է տետրահիդրոկաննաբինոլի (THC) պարունակությանը և նմուշառված զանգվածում տետրահիդրոկաննաբինոլի (THC) տոկոսային պարունակության գերազանցումը 0,3 տոկոսից:

Այս ոլորտում ՇՎՏՄ-ն դեռևս վերահսկողություն չի իրականացրել, քանի որ այս ոլորտի նկատմամբ վերահսկողությունը ՀՀ կառավարության կողմից ՇՎՏՄ-ին է վերապահվել 2021 թվականի հուլիսի 15-ից՝ N 1157-Ա որոշմամբ և այս ոլորտի ստուգաթերթը ՀՀ կառավարության կողմից հաստատվել է 2022 թվականի նոյեմբերի 10-ին

Արտադրական կանեփի ոլորտում ռիսկերի կանխարգելման նպատակով ՇՎՏՄ-ն ձեռք է բերել կանեփի անալիզատոր (խրոմատեկ կրիստալ 5000), որի միջոցով հնարավոր կլինի պարզել տետրահիդրոկաննաբինոլի (THC) պարունակությունը::

Առավել ռիսկային ոլորտները և տնտեսվարող սուբյեկտները բացահայտելու, նպատակով ՇՎՏՄ-ն տեղեկատվություն է հավաքագրել պետական, տեղական ինքնակառավարման մարմիններից, կազմակերպություններից, քաղաքացիներից և այլ աղբյուրներից: Մասնավորապես ՝

1. ՀՀ շրջակա միջավայրի, տարածքային կառավարման և ենթակառուցվածքների, բարձր տեխնոլոգիական արդյունաբերության, առողջապահության և արտակարգ իրավիճակների, էկոնոմիկայի նախարարություններից,
2. ՀՀ կենտրոնական բանկից,
3. ՀՀ կառավարությանն ենթակա պետական եկամուտների կոմիտեից,
4. <<Ստանդարտացման և չափագիտության ազգային մարմին>> ՓԲԸ-ից,
5. ՀՀ տարածքում իրականացված ուսումնասիրությունների արդյունքում հավաքագրված տվյալներից,
6. ՀՀ-ում գործող բենզալցակայաններում, հեղուկացված ածխաջրածնային գազի լիցքավորման կայաններում և ԱԳԼՃԿ-ներում իրականացված իրազեկման աշխատանքների արդյունքում ձեռք բերված տեղեկատվությունից,
7. Ստացված դիմում-բողոքներից և հեռախոսազանգից,
8. ԶԼՄ-ներից և համացանցից:

ՀՀ կառավարությանն ենթակա պետական եկամուտների կոմիտեի հետ իրականացված բանակցությունների արդյունքում ՇՎՏՄ-ին ընձեռնվել է հնարավորություն իրական ռեժիմով տեղեկատվություն ստանալ ՇՎՏՄ-ի կողմից վերահսկման ենթակա ՀՀ տարածք ներմուծված ոչ պարենային արտադրանքների վերաբերյալ:

ՇՎՏՄ-ն ռիսկային ոլորտները բացահայտելու նպատակով վերլուծել է նաև 2022 թվականի ընթացքում իրականացված ստուգումների արդյունքները՝ ըստ կիրառված ստուգաթերթերի, որի պատկերը հետևյալն է՝

|  |  |  |
| --- | --- | --- |
| **N** |  **Ոլորտի անվանումը** | **Խախտումները ըստստուգաթերթի** |
| **կիրառ-վել է** | **խախտում է արձա-նագրվել**  | **խախտման տեսակարար կշիռը (%)** |
|  | Թեթև արդյունաբերության | 50 | 33 | 66.0 |
|  | Բետոնի ամրանավորման համար օգտագործվող պողպատե արտադրանք | 11 | 10 | 90.9 |
|  | Երեխաների և դեռահասների համար նախատեսված արտադրանք | 86 | 51 | 59.3 |
|  | Ավտոմոբիլային բենզին և դիզելային վառելիք | 74 | 29 | 39.2 |
|  | Չափումների միասնականության ապահովում | 360 | 276 | 76.7 |
|  | Սինթետիկ հիմքով լաքեր և ներկեր | 15 | 9 | 60.0 |
|  | Տեխնիկական միջոցների էլեկտրամագնիսական համատեղելիություն | 57 | 35 | 61.4 |
|  | Ավտոգազալիցքավորման ճնշակայաններ (ԱԳԼՃԿ) | 44 | 11 | 25.0 |
|  | Ցեմենտ | 4 | 1 | 25.0 |
|  | Ցածրավոլտ սարքավորումներ | 72 | 40 | 55.6 |
|  | Խաղալիքներ | 71 | 46 | 64.8 |
|  | Քսանյութեր, յուղերին և հատուկ հեղուկներ | 16 | 8 | 50.0 |
|  | Կենցաղային և սանիտարահիգիենիկ նշանակության ապրանքներ | 52 | 20 | 38.5 |
|  | Օծանելիքակոսմետիկական արտադրանք | 73 | 27 | 37.0 |
|  | Խեցեգործական ամանեղեն | 18 | 1 | 5.6 |
|  | Լվացող և մաքրող միջոցներ  | 49 | 20 | 40.8 |
|  | Ռադիոսարքավորումներ | 3 | 2 | 66.7 |
|  | Ծխախոտային արտադրանք | 20 | 0 | 0.0 |
|  | Ծխախոտային արտադրատեսակների փոխարինիչներ | 24 | 1 | 4.2 |
|  | [Փաթեթվածքի](http://mineconomy.am/arm/118/text.html) անվտանգություն | 26 | 3 | 11.5 |
|  | Հեղուկ ածխաջրածնային գազեր | 62 | 19 | 30.6 |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանք | 23 | 7 | 30.4 |
|  | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ | 1 | 0 | 0.0 |
|  | Շինարարական ապակիներ | 1 | 0 | 0.0 |
|  **ԸՆԴԱՄԵՆԸ** | **1212** | **649** | **53.5** |

1. **Խորհրդատվական գործունեությունը և դրանց արդյունքները**

2022 թվականին տնտեսվարող սուբյեկտների կողմից հաճախ տրվող հարցերն են եղել.

* ԵԱՏՄ անդամ պետություններում սահմանված կարգով ձեռք բերված համապատասխանության գնահատման փաստաթղթերը ՀՀ-ում վավեր են, թե ոչ:
* Ո՞ր արտադրանքները և իրացման որ փուլում պետք է ուղեկցվեն համապատասխանության գնահատման փաստաթղթերով
* Ո՞ր տեխնիկական կանոնակարգով են սահմանված տվյալ արտադրանքի անվտանգության պահանջները:
* Ո՞ր արտադրանքները պետք է ունենան մակնշում և իրացման որ փուլում:
* Մակնշման պահանջները ո՞ր տեխնիկական կանոնակարգով է սահմանված և ի՞նչ պետք է իր մեջ ներառի:
* Ո՞ր չափման միջոցներն են ենթակա ստուգաչափման և ինչ պարբերականությամբ:
* Ո՞ր մարմիններն են տրամադրում համապատասխանության գնահատման փաստաթղթեր և որքա՞ն են դրանք ուժի մեջ:

Նշված հարցերը կարգավորող իրավական ակտերի ցանկը ներկայացված է հավելված 1-ում:

Հարկ է նշել, որ 2021 և 2022 թվականներին ևս տնտեսվարող սուբյեկտների կողմից հիմնականում բարձրացվել են հենց այս հարցերը:

«Թեժ գիծ» հեռախոսահամարով 2022թ. ընթացքում ստացվել է **667** հեռախոսազանգ (**334**-ով ավել նախորդ՝ 2021 թվականի համեմատ):

Ստացված հեռախոսազանգերից

**134**-ը վերաբերվել են ՇՎՏՄ-ի լիազորություններին (16-ով պակաս նախորդ՝ 2021 թվականի համեմատ)։

Մասնավորապես՝

ՇՎՏՄ-ի լիազորությունների ոլորտում գտնվող **134** հեռախոսազանգերից **30**-ը վերաբերվել են ապրանքների սերտիֆիկացմանը և մակնշմանը, **40**-ը՝ գազալցակայաններում և բենզալցակայաններում թերլիցքավորման դեպքերին, **21**-ը՝ տարատեսակ ապրանքների որակի հետ կապված խնդիրներին, **6**-ը՝ ստուգաչափման հետ կապված հարցերին, **37**-ը՝ օրենքի տարբեր դրույթների պարզաբանմանն ու ՇՎՏՄ-ի կողմից կատարված իրազեկման աշխատանքների հետ կապված հարցերին:

**533** հեռախոսազանգ ՇՎՏՄ-ին վերապահված լիազորությունների շրջանակներից դուրս է եղել (**350-**ով ավելի նախորդ՝ 2021 թվականի համեմատ)։

Մասնավորապես՝

Հեռախոսազանգերից **304-ը** վերաբերվել են գնված ապրանքի հետ վերադարձին, փոխանակմանը կամ գումարի հետ վերադարձին, **101-ը՝** սպառողի սպասարկմանն առնչվող խնդիրներին, **46-ը՝** գների թանկացմանն ու գնային խնդիրներին առհասարակ, **82-ը**՝ այլ խնդիրների:

ՇՎՏՄ-ն հաշվետու ժամանակահատվածում ստացել է **66** գրավոր դիմում-բողոք (**26**-ով պակաս նախորդ՝ 2021թ-ի համեմատ):

ՇՎՏՄ-ի լիազորությունների շրջանակում գտնվող **26** դիմում-բողոքներից **16-ի** հիման վրա իրականացվել են ստուգումներ, **10** դիմում-բողոք մերժվել է Վարչարարության հիմունքների և վարչական վարույթի մասին ՀՀ օրենքի և ՀՀ-ում ստուգումների կազմակերպման և անցկացման մասին ՀՀ օրենքի պահանջներին չհամապատասխանելու հիմքով: Դիմումատուներին առաջարկվել է գրությունները համապատասխանեցնել օրենքի պահանջներին և նորից հասցեագրել ՇՎՏՄ: Բոլորին պատշաճ կերպով և օրենքով սահմանված ժամկետներում տրվել են պատասխաններ:

Ստուգման հիմք հանդիսացած **16** դիմում-բողոքներից **9**-ը վերաբերել են հեղուկ գազի և բենզինի թերլիցքավորմանը, **2**-ը՝ թեթև արդյունաբերական արտադրանքի (կոշիկ) որակի խնդրին, **2**-ը՝ տնտեսվարողի կողմից համապատասխանության գնահատման փաստաթղդթեր և մակնշում չներկայացնելուն, իսկ **3**-ը՝ ծխախոտային արտադրատեսակների հրապարակային ցուցադրությանն ու ծխախոտի շրջանառության հետ կապված իրավախտումների վերացմանը:

ՇՎՏՄ-ի լիազորություններից դուրս է գտնվել **34** դիմում-բողոք, իսկ **6** դիմում-բողոք վերահասցեագրվել է այլ պետական գերատեսչություններ:

ՇՎՏՄ-ի լիազորությունների ոլորտից դուրս գտնվող դիմում-բողոքները վերաբերվել են օնլայն հարթակներով գնված հագուստի, տարատեսակ ապրանքների, կենցաղային և էլեկտրական սարքավորումների, ինչպես նաև գումարի հետվերադարձին, ծառայությունների մատուցման, սպառողների իրավունքների և սպասարկման հետ կապված խնդիրներին:

1. **Կանխարգելիչ միջոցառումները, դրանց նպատակները և արդյունքները**

ԶԼՄ-ների գրավոր հարցումներին տրված պատասխանների և տեքստային ձևաչափով մեկնաբանությունների ընդհանուր քանակը կազմել է **10**։ Զանգվածային լրատվամիջոցներով հաշվետու ժամանակահատվածում պարբերաբար լուսաբանվել է ՇՎՏՄ-ի գործունեությունը: ՇՎՏՄ-ի գործունեությունը լուսաբանվել է մի շարք ռեպորտաժներում և հարցազրույցներում (թվով **13**), որոնցում հնչել են ՇՎՏՄ-ի ղեկավարի և այլ ներկայացուցիչների մեկնաբանությունները: ՇՎՏՄ-ի ներկայացուցիչները մասնակցել են 2022թ. ապրիլի 8-10-ը Աղվերանում կազմակերպված լրագրողների վերապատրաստման ծրագրին, որի նպատակն է եղել անկախ լրագրողներին և ԶԼՄ-երի ներկայացուցիչներին առավել հանգամանորեն ներկայացնել ՇՎՏՄ-ի գործունեության հետ կապված նրբությունները: Իրազեկման, խորհրդատվության և հանրության հետ տարվող աշխատանքների բաժնի պետի ժամանակավոր պաշտոնակատար Տաթև Զորյանը հաշվետու տարվա ընթացքում մասնակցել և ավարտել է Կառավարության մամուլի խոսնակների եռամսյա դպրոցը, ինչպես նաև` ԱՄՆ ՄԶԳ Հայաստանում ընտրական գործընթացների և քաղաքական հաշվետվողականության ամրապնդում և Հայաստանի բարեվարքություն ծրագրի շրջանակներում կազմակերպված հակակոռուպցիոն հաղորդակցության դպրոցը:

ՇՎՏՄ-ի ֆեյսբուքյան պաշտոնական էջի միջոցով իրականացվել է խորհրդատվական-տեղեկատվական աշխատանք՝ ուղղված սպառողների և տնտեսվարողների իրավագիտակցության բարձրացմանը, ՇՎՏՄ-ի գործունեության վերաբերյալ հանրության տեղեկացվածության մեծացմանը։ Սպառողների հետ առավել ակտիվ է եղել կապը հեռախոսակապի՝ թեժ գծի միջոցով, անհրաժեշտության դեպքում տրամադրվել է խորհրդատվություն:

Ֆեյսբուք սոցիալական ցանցի և պաշտոնական կայքի միջոցով պարբերաբար տեղեկատվություն է հրապարակվել ՇՎՏՄ-ի իրականացրած ստուգումների քանակի, արդյունքների, ՇՎՏՄ-ի կողմից իրականացվող աշխատանքների վերաբերյալ:

ՇՎՏՄ-ի և վերջինիս գործունեության ճանաչելիության բարձրացմանն են միտված եղել տնտեսվարողների և քաղաքացիների հետ տարբեր ձևաչափերով կազմակերպվող հանդիպում-քննարկումներն ու իրազեկման միջոցառումները, որոնց ընթացքում կողմերը հնարավորություն են ունեցել բարձրացնել իրենց հուզող հարցերի և խնդիրների շրջանակն ու ստանալ սպառիչ պատասխաններ: Այսպիսի հանդիպումների արդյունքում ՇՎՏՄ-ի և շահառու խմբերի միջև ձևավորվել է արդյունավետ աշխատանքային միջավայր, իսկ ծագած խնդիրների փոխանցումը տեղի է ունեցել առաջնային օղակի միջոցով: Մասնավորապես, ՇՎՏՄ-ի ղեկավար կազմի մասնակցությամբ արտագնա հանդիպումներ են տեղի ունեցել Վեդի խոշորացված համայնքի, Տավուշի, Սյունիքի, Շիրակի և Լոռու մարզերի տնտեսվարողների հետ:

1. **Ստուգումները և դրանց արդյունքները**

ՇՎՏՄ-ի կողմից 2020-2023թթ. ստուգումների տարեկան ծրագրերով նախատեսված տնտեսվարող սուբյեկտի մոտ ստուգումների քանակային պատկերը հետևյալն է՝

|  |  |  |  |  |  |
| --- | --- | --- | --- | --- | --- |
| **N** | **Եռամսյակներ** | **2020թ.** | **2021թ.** | **2022թ.** | **2023թ.** |
|  | 1-ին եռամսյակ | 83 | 100 | 130 | 140 |
|  | 2-րդ եռամսյակ | 103 | 140 | 187 | 165 |
|  | 3-րդ եռամսյակ | 92 | 120 | 157 | 145 |
|  | 4-րդ եռամսյակ | 72 | 90 | 118 | 123 |
| ԸՆԴԱՄԵՆԸ | 350 | 450 | 592 | 573 |

ՇՎՏՄ-ի կողմից 2020-2022թթ. տնտեսվարող սուբյեկտի մոտ փաստացի իրականացված ստուգումների քանակային պատկերը հետևյալն է՝

|  |  |  |  |  |
| --- | --- | --- | --- | --- |
| **N** | **Ստուգման հիմքը** | **2020թ.** | **2021թ.** | **2022թ.** |
|  | ծրագրով նախատեսված | 286(58.8%) | 390(76.2%) | 519(91.4%) |
|  | ՀՀ վարչապետի հանձնարարականով (գյուղատնտեսական մթերք մթերողների ոլորտում՝ չափագիտական կանոնների և նորմերի պահպանման նկատմամբ) | 92(18.9%) | 0 | 0 |
|  | ՀՀ վարչապետի հանձնարարականով (օծանելիքակոսմետի-կական արտադրանք հանդիսացող ալկոգելների նկատմամբ սահմանված պահանջների պահպանման նկատմամբ) | 52(10.7%) | 0 | 0 |
|  | դիմում-բողոքի հիման վրա | 48(10.0%) | 52(10.2%) | 13(2.3%) |
|  | Այլ պետական մարմինների գրությունների հիման վրա | 8(1.6%) | 70(13.6%) | 36(6.3%) |
| **ԸՆԴԱՄԵՆԸ** | **486****(որից խախտում 335՝ 68.9%)** | **512****(որից խախտում 383՝ 74.8%)** | **568** **(որից խախտում 446՝ 78.5%)** |

ՇՎՏՄ-ի կողմից 2022 թվականի ընթացքում իրականացված ստուգումների քանակը նախորդ տարվա համեմատ աճել է 10.5%-ով, իսկ 2020 թվականի համեմատ՝ 16.9%-ով:

Տնտեսվարող սուբյեկտի մոտ ծրագրով նախատեսված ստուգումների քանակը փաստացի իրականացված քանակից քիչ է կազմում՝ պայմանավորված տնտեսվարող սուբյեկտների գործունեության դադարեցմամբ, ժամանակավոր դադարեցմամբ, ստուգումը խոչընդոտելու, օրենսդրական դաշտի փոփոխմամբ և այլ պատճառներով:

Մասնավորապես, ՀՀ կառավարության 2021 թվականի ապրիլի 22-ի N634-Ն որոշման 1-ին կետի 19-րդ ենթակետով ուժը կորցրած է ճանաչվել ՀՀ կառավարության 2008 թվականի օգոստոսի 28-ի N1101-Ն որոշմամբ հաստատված «Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջների» տեխնիկական կանոնակարգը: 2022 թվականի հուլիսի 24-ից ուժի մեջ է մտել ՀՀ կառավարության 2022 թվականի հուլիսի 21-ի «Ավտոգազալցակայանների կառուցման և տեխնիկական անվտանգության կանոնները սահմանելու մասին» N 1131-Ն որոշումը և ՇՎՏՄ-ն այդ ամսաթվից հետո լիազորություն չունի ԱԳԼՃԿ-ների ոլորտում իրականացված ստուգումների արդյունքում բացահայտված խախտումների համար կիրառել պատասխանատվության միջոցներ, քանի որ «Վարչական իրավախախտումների վերաբերյալ» ՀՀ օրենսգրքով սահմանված է տեխնիկական կանոնակարգերով սահմանված պահանջները խախտելու դեպքերը: Այդ իսկ կապակցությամբ ներկայումս շրջանառվում է Վարչական իրավախախտումների վերաբերյալ օրենսգրքում լրացում կատարելու մասին համապատասխան օրենքի նախագիծ: Հաշվի առնելով վերը նշվածը ՇՎՏՄ-ն 2022 թվականի ստուգումների ծրագրում ընդգրկված թվով 26 ավտոգազալիցքավորման ճնշակայաններում ստուգումներ չի իրականացրել:

ՇՎՏՄ-ի կողմից 2020 թվականի ընթացքում իրականացված մեկ ստուգման համար պահանջվել է 2.04 մարդ/օր, 2021 թվականին՝ 2.016 մարդ/օր, իսկ 2022 թվականին՝ 2.01 մարդ/օր: Ծախսված ֆինանսական միջոցը կազմել է՝ 2020 թվականին՝ 16784 դրամ, 2021 թվականին՝ 31286 դրամ, իսկ 2022 թվականին՝ 29338 դրամ: Վերջին երկու տարվա ընթացքում ֆինանսական միջոցի ծախսի աճը պայմանավորված է իրականացված լաբորատոր փորձաքննությունների աճով:

1. **Տնտեսավարող սուբյեկտների կողմից կատարվող իրավական խախտումները և դրանց նկատմամբ կիրառված պատասխանատվության միջոցները**

ՇՎՏՄ-ի կողմից 2020 թվականին ստուգումներն իրականացվել են թվով 890 ստուգաթերթով, որից արձանագրվել է խախտում 480-ով (53.9%), 2021 թվականին՝ 766, որից արձանագրվել է խախտում 431-ով (56.3%), իսկ 2022 թվականին՝ 1212, որից արձանագրվել է խախտում 649-ով (53.5%):

ՇՎՏՄ-ի կողմից 2020-2022թթ. ընթացքում կատարված ստուգումների արդյունքում բացահայտված խախտումների պատկերը հետևյալն է՝

|  |  |  |
| --- | --- | --- |
| **N** | **Արձանագրված խախտումների բնույթը** | **Տարեթիվ** |
| **2020թ.** | **2021թ.** | **2022թ.** |
|  | hամապատասխանության գնահատման փաստաթղթերի բացակայություն | 29.2% | 20.2% | 25.2% |
|  | թերի մակնշում կամ բացակայություն | 27.3% | 16.9% | 8.6% |
|  | չափագիտական կանոնների և նորմերի խախտում | 33.5% | 37.8% | 45.5% |
|  | Այլ բնույթի | 10.0% | 25.1% | 20.7% |

Այլ բնույթի խախտումները հիմնականում անվտանգության ցուցանիշների պահանջների խախտումներն են, որոնք բացահայտվել են լաբորատոր փորձաքննությունների արդյունքում: Նկատվում է մակնշման պահանջների խախտման նվազում, իսկ չափումների միասնականության խախտման բացահայտման աճը պայմանավորված է ՇՎՏՄ-ին ծառայությունների մատուցման ոլորտում վերահսկողություն իրականացնելու իրավասության վերապահմամբ:

Ստուգման արդյունքներով պայմանավորված 2020-2022թթ. ընթացքում նշանակված տուգանքների պատկերը հետևյալն է՝

|  |  |  |
| --- | --- | --- |
| **2020թ. (հազ. դրամ)** | **2021թ. (հազ. դրամ)** | **2022թ. (հազ. դրամ)** |
| 47,385 | 110,550 | 139,864 |

Ստուգումների ընթացքում, ՇՎՏՄ-ի կողմից բացահայտված խախտումների և թերությունների վերացման նպատակով 2020 թվականին արձակվել է թվով 28 կարգադրագիր, 2021 թվականին՝ 31, իսկ 2022 թվականին՝ 37:

ՇՎՏՄ-ի կողմից իրականացված ստուգումների արդյունքներով պայմանավորված 2020 թվականի ընթացքում կայացվել է տուգանք նշանակելու մասին թվով 352 որոշում, 2021 թվականին՝ 379, իսկ 2022 թվականին՝ 461:

1. **Օրենսդրական առաջարկները**

2022 թվականի դեկտեմբերի 7-ին ՀՀ ԱԺ–ն ընդունել է ՀՕ-535-Ն օրենքը «Վարչական իրավախախտումների վերաբերյալ» օրենսգրքում փոփոխություններ և լրացումներ կատարելու մասին և ՀՕ-536-Ն օրենքը «Առևտրի և ծառայությունների մասին» օրենքում լրացումներ կատարելու մասին։ Խոսքը վերաբերում է գազալցակայաններում և բենզալցակայաններում ստուգումներին և պատասխանատվության մեխանիզմների փոփոխությանը:

«Վարչական իրավախախտումների վերաբերյալ» ՀՀ օրենսգրքում փոփոխություն և լրացում կատարելու անհրաժեշտությունն առաջացել է՝ հաշվի առնելով այն հանգամանքը, որ սույն օրենսգրքի առկա հոդվածները պատշաճ կերպով չեն կարգավորում հեղուկացված ածխաջրածնային գազի, բնական գազի, բենզինի ու դիզելային վառելիքի սպառողների և վերը նշված վառելիք իրացնողների միջև իրավահարաբերությունները:

Այս պահին թերլիցքավորման արդյունքում նշանակվող տուգանքը հաստատուն գումար է, որը անհամաչափ սանկցիա է նախատեսում՝ հաշվի առնելով տնտեսվարողների շրջանառության ծավալների տարբերությունները։ Ներկայացված փոփոխությամբ տուգանքի չափերը կսահմանվեն ըստ տնտեսվարողների շրջանառության ծավալների տարբերությունների։

Ի լրումն վերոնշյալ փոփոխությունների՝ «Առևտրի և ծառայությունների մասին» օրենքում նախագծով առաջարկվել է կատարել լրացումներ, ըստ որի՝ լցակայանների կողմից թերլցման դեպք հայտնաբերելու դեպքում չափումների միասնականության ապահովման ոլորտում վերահսկողություն իրականացնող տեսչական մարմինը մեկ ամիս ժամկետով փակցելու է «Մենք տուգանվել ենք թերլիցքավորման համար» ցուցանակ:

Բացի այդ, օրենքի նախագծով տնտեսվարող սուբյեկտները պարտավոր են լինելու ունենալ չափագիտության բնագավառում իրենց մոտ իրականացված նախորդ ստուգումների ժամկետների, արդյունքների մասին տեղեկատվություն պարունակող QR կոդեր:

ՇՎՏՄ-ի նախաձեռնության արդյունքում 2022 թվականի հուլիսի 24-ին ուժի մեջ է մտել «Ավտոգազալցակայանների կառուցման և շահագործման տեխնիկական անվտանգության կանոնները սահմանելու մասին» ՀՀ կառավարության 2022 թվականի հուլիսի 21–ի N 1131-Ն որոշումը, որով էլ այժմ կարգավորվում են ավտոգազալցակայանների կառուցման և շահագործման հետ կապված հարցերը։

ՇՎՏՄ-ն նախատեսում է «ՀՀ-ում ստուգումների կազմակերպման և անցկացման մասին» ՀՀ օրենքում փոփոխություն կատարելու առաջարկ ներկայացնել, որով հնարավորություն կընձեռնվի ստուգող մարմնի պաշտոնատար անձին տնտեսվարող սուբյեկտին բացահայտված խախտումների և թերությունների վերացման ուղղությամբ հանձնարարականներ (կարգադրագրեր) արձակել ոչ թե ստուգման ակտի հիման վրա, այլ ստուգման ժամանակ խախտումների բացահայտման/արձանագրման հետ միաժամանակ։ Քանի որ ներկայումս հանձնարարականներ (կարգադրագրեր) տրվում են ստուգման ակտի հիման վրա, դրա արդյունքում հայտնաբերված իրավախախտման պահից մինչև ստուգման ակտն ընկած ժամանակահատվածը հաճախ լինում են դեպքեր, երբ տնտեսվարողները տեխնիկական կանոնակարգերին չհամապատասխանող ապրանքը իրացնում են մինչև կարգադրագրի արձակումը։ Նշված առաջարկի ընդունման արդյունքում կկարգավորվի առաջացած խնդիրը։

ՀՀ-ում թանկարժեք մետաղների բնագավառում վերահսկողությունն առավել արդյունավետ դարձնելու նպատակով նախատեսվում է «Թանկարժեք մետաղների մասին» ՀՀ օրենքում փոփոխություններ կատարելու առաջարկներ ներկայացնել, որով հնարավորություն կընձեռնվի ՇՎՏՄ–ին՝ թանկարժեք մետաղների մանրածախ վաճառք իրականացնող տնտեսվարողի մոտ հարգադրոշման անհամապատասխամության դեպքում միաժամանակ պատասխանատվության միջոց կիրառել նաև այդ իրը հարգադրոշողի նկատմամբ։

Նախատեսվում է նաև նշված ոլորտում կատարված իրավախախտումների տուգանքի չափում փոփոխություն իրականացնել և ապահովել կատարված իրավախախտման և նշանակված տուգանքի համաչափությունը։

ՇՎՏՄ-ի գործունեությունը կարգավորող նորմատիվ իրավական ակտերի ցանկը տրված է հավելված 1-ում:

1. **Պաշտոնատար անձանց գործողությունների կամ անգործության դեմ բողոքները**

2020 թվականի ընթացքում ՇՎՏՄ-ի գործողությունների դեմ վարչական ակտերը անվավեր ճանաչելու պահանջով ներկայացվել է թվով 12 հայցադիմում, 2021 թվականին՝ 35 հայցադիմում, իսկ 2022 թվականին՝ 64 հայցադիմում:

2022 թվականի ընթացքում հօգուտ ՇՎՏՄ-ի ՀՀ վարչական դատարանի կողմից կայացվել է 6 վճիռ (մերժված), իսկ ՇՎՏՄ-ի դեմ ՝ 15 վճիռ (բավարված) և 43 հայցադիմում դեռևս գտնվում է դատաքննության փուլում: 2022 թվականի ընթացքում ՀՀ վարչական դատարանի կողմից ՇՎՏՄ-ի դեմ կայացված բոլոր վճիռները բողոքարկվել են ՀՀ վերաքննիչ վարչական դատարան և գտնվում են ընթացքում:

1. **Վերահսկման ոլորտի իրավիճակի կանխատեսումը**

ՇՎՏՄ-ն շարունակական և հետևողական աշխատանքի արդյուքնում կանխատեսում է 2023 թվականի ստորև ներկայացված ցուցանիշների մասով՝

* համապատասխանության գնահատման ոլորտում՝ իրազեկման մակարդակի բարձրացման, ինչպես նաև վերահսկողական գործառույթի գործիքակազմի կիրառմամբ ապահովել համապատասխանության գնահատման ընթացակարգ անցած ոչ պարենային արտադրանքի աճ,
* չափագիտության ոլորտում՝ չափագիտական պետական լիազոր մարմնի հետ համագործակցության մակարդակի բարձրացման և վերահսկողական գործառույթի իրականացմամբ ապահովել ստուգաչափված չափման միջոցների շահագործման աճ,
* մակնշման ոլորտում՝ սպառողների իրազեկման մակարդակի բարձրացման, շուկայի ուսումնասիրության և վերահսկողական գործառույթի գործիքակազմի կիրառմամբ ապահովել առանց մակնշման կամ թերի մակնշմամբ ոչ պարենային արտադրանքի իրացման նվազում,
* ոչ պարենային արտադրանքների ոլորտում՝ անվտանգության ցուցանիշների պահպանման աճ,
* թանկարժեք մետաղներից պատրաստված իրերի ոլորտում՝ կանխել թանկարժեք մետաղներից պատրաստված իրի իրական հարգից ավելի բարձր հարգի դրոշմումը,
* Արտադրական կանեփի ոլորտում կանխել արտադրական կանեփ մշակաբույսի նմուշառված զանգվածում տետրահիդրոկաննաբինոլի (THC) տոկոսային պարունակության գերազանցումը 0,3 տոկոսից:
1. **Որակի ստորաբաժանման կոմից կատարողականի գնահատման վերաբերյալ տարեկան հաշվետվություն**

Սույն կատարողականի արդյունքների ամփոփ վերլուծության համար հիմք են հանդիսացել 2014 թվականի դեկտեմբերի 17-ի Տեսչական մարմինների մասին ՀՀ օրենքի 11-րդ հոդվածը և 15-րդ հոդվածի 2-րդ մասի 1-ին կետի պահանջները և Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» N 693-Ն որոշման հիման վրա կազմված ՇՎՏՄ-ի կատարողականի գնահատման մեթոդոլոգիան, ինչպես նաև ՇՎՏՄ-ի 2021-2022 թվականների 1-4-րդ եռամսյակների կատարողականների գնահատման արդյունքները։:

ՇՎՏՄ-ի կատարողականի գնահատման չափորոշիչներն են՝

1) նպատակի չափորոշիչներ,

2) գործընթացի չափորոշիչներ,

3) արդյունքի չափորոշիչներ:

1. **ՆՊԱՏԱԿԻ ՉԱՓՈՐՈՇԻՉՆԵՐ**

 **1.1) ՇՎՏՄ-ի գործունեության հիմնական նպատակին հասնելու մակարդակը.**

ՇՎՏՄ-ի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

2021 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 0.3 (hայտնաբերված խախտումների կշիռների հանրագումարը 12023.9, ստուգաթերթերի ընդհանուր կշիռների հանրագումարը 40000):

2022 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 0.24 (hայտնաբերված խախտումների կշիռների հանրագումարը 14788.7, ստուգաթերթերի ընդհանուր կշիռների հանրագումարը 60500):

ՇՎՏՄ-ի գործունեության հիմնական նպատակին հասնելու մակարդակը 0.06 միավորով բարձրացել է:

Հիմնական նպատակին հասնելու մակարդակը առանձին ոլորտներով ներկայացված է Հավելված 2-ում:

 **1.2) Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվում է հաշվետու ժամանակահատվածում ՇՎՏՄ-ի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

|  |  |  |
| --- | --- | --- |
| **ՈԼՈՐՏ** | **2021** | **2022** |
| ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | **Նպատակին հասնելու մակարդակը** | ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | **Նպատակին հասնելու մակարդակը** |
| ԱԳԼՃԿ | 743 | 3700 | **0.20** | 223 | 2200 | **0.10** |
| Խաղալիքներ | 125.1 | 1200 | **0.10** | 503.6 | 3450 | **0.14** |
| [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | 353 | 3650 | **0.10** | 115 | 3700 | **0.03** |
| [Օծանելիք և կոսմետիկ արտադրանք](http://mineconomy.am/arm/108/text.html) | 162 | 2150 | **0.07** | 521 | 3650 | **0.14** |

 **1․3) Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները:**

2022 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 3 աշխատակից:

2021 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 3 աշխատակից:

 **1.4) Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները:**

2022 թվականին ՇՎՏՄ-ի կողմիցխորհրդատվության, մեթոդական աջակցության և կանխարգելման նպատակով ծախսվել է 122 000 ՀՀ դրամ, իսկ հատկացված մարդկային ռեսուրսները կազմել են 2 աշխատակից: Նյութական միջոցները ծախսվել են ոչ պարենային արտադրանքների ոլորտը կարգավորող օրենսդրական և ենթաօրենսդրական փոփոխություններին, վերահսկողության նոր մեխանիզմներին և տեխնիկական կանոնակարգի պահանջներին տնտեսվարողներին իրազեկելու նպատակով:

2021 թվականին ՇՎՏՄ-ի կողմիցխորհրդատվության, մեթոդական աջակցության և կանխարգելման նպատակով ծախսվել է 1 213 400 ՀՀ դրամ, իսկ հատկացված մարդկային ռեսուրսները կազմել են 12 աշխատակից: Նյութական միջոցները ծախսվել են ավտոմոբիլային բենզինի, հեղուկ գազի և սեղմված բնական գազի ոլորտները կարգավորող օրենսդրության պահանջների և փոփոխությունների մասին տնտեսվարող սուբյեկտների ծանուցման համար:

 **1․5) Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը։**

2022 թվականինՇՎՏՄ-ի կողմից կազմվել և ներկայացվել են օրենսդրական փոփոխությունների 6 առաջարկ։

2021 թվականին ՇՎՏՄ-ի կողմից կազմվել և ներկայացվել են օրենսդրական փոփոխությունների 5 առաջարկ:

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են ՇՎՏՄ-ի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել և համեմատել է հաշվետու ժամանակահատվածում տարեկան ծրագրով չնախատեսված, սակայն ՇՎՏՄ-ի կողմից իրականացված ստուգումների միջին տևողությունը:

2022 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 1.97 օր:

2021 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 2.2 օր:

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ:** Չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և ՇՎՏՄ-ի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերակցությունը։

2022 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0.699: Բարձր ռիսկային տնտեսավարող սուբյեկտների և ստուգման օբյեկտների քանակը 363 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 519:

2021 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0.741: Բարձր ռիսկային տնտեսավարող սուբյեկտների և ստուգման օբյեկտների քանակը 289 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 390:

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերակցությամբ։

2022 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2.2 օր:

2021 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2.2 օր:

 **2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին։**

2022 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

2021 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

 **2.5) Ստուգման ենթարկված օբյեկտների բավարարվածության աստիճանը ՇՎՏՄ-ի աշխատանքների անաչառությունից, ընթացակարգերի թափանցիկությունից, տեղեկատվության որակից և ՇՎՏՄ-ի ծառայողների արհեստավարժությունից:** Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2022 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

2021 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

1. **ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են ՇՎՏՄ-ի կոնկրետ լիազորության իրականացման անմիջական արդյունքին:

 **3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը**

2022 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0.063: ՇՎՏՄ-ի կողմից իրականացվել է 33 ըստ անհրաժեշտության ստուգում (ստուգումների տարեկան ծրագրով իրականացվել 519 ստուգում):

2021 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0.246: ՇՎՏՄ-ի կողմից իրականացվել է 96 ըստ անհրաժեշտության ստուգում (ստուգումների տարեկան ծրագրով իրականացվել 390 ստուգում):

**3.2) ՇՎՏՄ-ի վերահսկման երեքից հինգ բարձր ռիսկային բնագավառներում իրավիճակի փոփոխությունը հաշվարկվում է նշված բնագավառներում առկա իրավիճակի գնահատականը համեմատելով նախորդ տարվա իրավիճակի գնահատականի հետ։**

2022 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| Խաղալիքների անվտանգություն |

|  |  |  |
| --- | --- | --- |
| Բարձր | Միջին | Ցածր |
| 68 | 1 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 58 | 9 | 2 |

 |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** |

|  |  |  |
| --- | --- | --- |
| Բարձր | Միջին | Ցածր |
| 44 | 0 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 36 | 4 | 4 |

 |
| **Երեխաների և դեռահասների համար նախատեսված արտադրանք** |

|  |  |  |
| --- | --- | --- |
| Բարձր | Միջին | Ցածր |
| 74 | 5 | 7 |

 |

|  |  |  |
| --- | --- | --- |
| Բարձր | Միջին | Ցածր |
| 69 | 12 | 5 |

 |

2021 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| **Խաղալիքների անվտանգություն** |

|  |  |  |
| --- | --- | --- |
| Բարձր | Միջին | Ցածր |
| 23 | 1 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 22 | 2 | 0 |

 |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** |

|  |  |  |
| --- | --- | --- |
| Բարձր | Միջին | Ցածր |
| 62 | 0 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 62 | 0 | 0 |

 |
| **Երեխաների և դեռահասների համար նախատեսված արտադրանք** |

|  |  |  |
| --- | --- | --- |
| Բարձր | Միջին | Ցածր |
| 33 | 4 | 0 |

 |

|  |  |  |
| --- | --- | --- |
| Բարձր | Միջին | Ցածր |
| 33 | 4 | 0 |

 |

 **3.3) Ըստ առանձին ստուգման հատկացված ֆինանսական միջոցները և մարդկային ռեսուրսները:**

2022 թվականին ըստ առանձին ստուգման հատկացված ֆինանսական միջոցները կազմել են 29 338 ՀՀ դրամ, իսկ մարդկային ռեսուրսները կազմել են 2.01 աշխատակից:

2021 թվականի ըստ առանձին ստուգման հատկացված ֆինանսական միջոցները կազմել են 31 286 ՀՀ դրամ, իսկ մարդկային ռեսուրսները կազմել են 2.016 աշխատակից:

**3.4) ՇՎՏՄ-ի, ՇՎՏՄ-ի աշխատակիցների դեմ բերված դիմում-բողոքների քանակը և դրանց արդյունքները։**

2022 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 64 որոշում: 14 հայցադիմում դատարանի կողմից բավարարվել է, 5 վճիռ կայացվել է ի օգուտ ՇՎՏՄ-ի, 4 հայցադիմում վերադարձվել է, 1 հայցադիմումի ընդունումը մերժվել է, 40 հայցադիմումով դեռևս դատաքննություն իրականացված չէ։

2021 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 35 որոշում: 6 հայցադիմում դատարանի կողմից բավարարվել է, 3 վճիռ կայացվել է ի օգուտ ՇՎՏՄ-ի, 5 հայցադիմում վերադարձվել է, 1 հայցադիմումի ընդունումը մերժվել է, 20 հայցադիմումով դեռևս դատաքննություն իրականացված չէ։

Հավելված 1

|  |  |  |
| --- | --- | --- |
| **N** | **Իրավական ակտի անվանումը** | **Ընդունող մարմին** |
| **անվանումը**  | **ամսաթիվը** | **համարը** |
|  | Վ[արչական իրավախախտումների վերաբերյալ ՀՀ օրենսգիրք](http://prosafe.am/Pastatxter/Iravakan-akter/Orenkner/VIV_orensgirq%20%281%29.pdf) | Գերագույն խորհուրդ | 06 դեկտեմբերի 1985թ. | -- |
|  | Վարչարարության հիմունքների և վարչական վարույթի մասին ՀՀ օրենք | ՀՀ Ազգային ժողով | 18 փետրվարի 2004թ. | ՀՕ-41-Ն |
|  | ՀՀ-ում ստուգումների կազմակերպման և անցկացման մասին ՀՀ օրենք | ՀՀ Ազգային ժողով | 17 մայիսի 2000թ. | ՀՕ-60 |
|  | Տ[եսչական մարմինների մասին ՀՀ օրենք](http://prosafe.am/Pastatxter/Iravakan-akter/Orenkner/TMM_orenq%20%281%29.pdf) | ՀՀ Ազգային ժողով | 17 դեկտեմբերի 2014թ. | ՀՕ-254-Ն |
|  | Թանկարժեք մետաղների մասին ՀՀ օրենք | ՀՀ Ազգային ժողով | 23 մաիսի 2006թ. | ՀՕ-83-Ն |
|  | Տեխնիկական կանոնակարգման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-19-Ն |
|  | Ստանդարտացման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-21-Ն |
|  | Չափումների միասնականության ապահովման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-22-Ն |
|  | Առևտրի և ծառայությունների մասին ՀՀ օրենք | ՀՀ Ազգային ժողով | 24 նոյեմբերի 2004թ. | ՀՕ-134-Ն |
|  | Նյութական պահուստի մասին ՀՀ օրենք | ՀՀ Ազգային ժողով | 4 մարտի 2020թ. | ՀՕ-129-Ն |
|  | Թմրամիջոցների և հոգեմետ (հոգեներգործուն) նյութերի մասին ՀՀ օրենք | ՀՀ Ազգային ժողով | 22 դեկտեմբերի 2002թ. | ՀՕ-518-Ն |
|  | Ծխախոտային արտադրատեսակների և դրանց փոխարինիչների օգտագործման հետեվանքով առողջությանը հասցվող վնասի նվազեցման և կանխարգելման մասին ՀՀ օրենք | ՀՀ Ազգային ժողով | 13 փետրվարի 2020թ. | ՀՕ-92-Ն |
|  | Սպառողների իրավունքների պաշտպանության մասին ՀՀ օրենք | ՀՀ Ազգային ժողով | 26 հունիսի 2001թ. | ՀՕ-197 |
|  | ՀՀ-ում մաքսային միության տեխնիկական կանոնակարգերը գործողության մեջ դնելու կարգի մասին | Եվրասիական տնտեսական հանձնաժողովի կոլեգիա | 14 ապրիլի 2015թ. | N 28 որոշում |
|  | Ցածրավոլտ սարքավորումների անվտանգության մասին ՄՄ ՏԿ 004/2011 | Մաքսային միության հանձնաժողով | 16 օգոստոսի 2016թ. | N 768 որոշում |
|  | Օծանելիքակոսմետիկական արտադրանքի անվտանգության մասին ՄՄ ՏԿ 009/2011  | Մաքսային միության հանձնաժողով | 23 սեպտեմբերի 2011թ. | N 799 որոշում |
|  | [Երեխաների և դեռահասների համար նախատեսված արտադրանքի անվտանգության մասին ՄՄ ՏԿ 007/2011](http://prosafe.am/Pastatxter/Verahskoghutyun/EAC/3.pdf)  | Մաքսային միության հանձնաժողով | 23 սեպտեմբերի 2011թ. | N 797 որոշում |
|  | [Ավտոմոբիլային և ավիացիոն բենզինին, դիզելային և նավերի համար նախատեսված վառելիքին, ռեակտիվ շարժիչների համար նախատեսված վառելիքին և մազութին ներկայացվող պահանջների մասին ՄՄ ՏԿ 013/2011](http://prosafe.am/Pastatxter/Verahskoghutyun/EAC/4.pdf) | Մաքսային միության հանձնաժողով | 18 հոկտեմբերի 2011թ. | N 826 որոշում |
|  | [Տեխնիկական միջոցների էլեկտրամագնիսական համատեղելիությունը ՄՄ ՏԿ 020/2011](http://prosafe.am/Pastatxter/Verahskoghutyun/EAC/5.pdf) | Մաքսային միության հանձնաժողով | 9 դեկտեմբերի 2011թ. | N 879 որոշում |
|  | [Գազանման վառելիքով աշխատող սարքավորումների անվտանգության մասին ՄՄ ՏԿ 016/2011](http://prosafe.am/Pastatxter/Verahskoghutyun/EAC/6.pdf) | Մաքսային միության հանձնաժողով | 9 դեկտեմբերի 2011թ. | N 875 որոշում |
|  | [Խաղալիքների անվտանգության մասին ՄՄ ՏԿ 008/2011](http://prosafe.am/Pastatxter/Verahskoghutyun/EAC/7.pdf) | Մաքսային միության հանձնաժողով | 23 սեպտեմբերի 2011թ. | 2011թ. որոշում |
|  | [Կահույքագործական արտադրանքի անվտանգության մասին ՄՄ ՏԿ 025/2011](http://prosafe.am/Pastatxter/Verahskoghutyun/EAC/8.pdf) | Մաքսային միության հանձնաժողով | 15 հունիսի 2012թ. | N 32 որոշում |
|  | [Թեթև արդյունաբերության արտադրանքի անվտանգության մասին ՄՄ ՏԿ 017/2011](http://prosafe.am/Pastatxter/Verahskoghutyun/EAC/9.pdf) | Մաքսային միության հանձնաժողով | 9 դեկտեմբերի 2011թ. | N 876 որոշում |
|  | [Քսայուղերի, յուղերի և հատուկ հեղուկների նկատմամբ պահանջների մասին ՄՄ ՏԿ 030/2011](http://prosafe.am/Pastatxter/Verahskoghutyun/EAC/10.pdf) | Մաքսային միության հանձնաժողով | 20 հունիսի 2012թ. | N 59 որոշում |
|  | [Փաթեթվածքի անվտանգության մասին ՄՄ ՏԿ 005/2011](http://prosafe.am/Pastatxter/Verahskoghutyun/EAC/11.pdf) | Մաքսային միության հանձնաժողով | 16 օգոստոսի 2011թ. | N 769 որոշում |
|  | [Ծխախոտային արտադրանքի մասին ՄՄ ՏԿ 035/2011](http://prosafe.am/Pastatxter/Verahskoghutyun/EAC/Tskhakhot.pdf) | Եվրասիական տնտեսական հանձնաժողով | 12 նոյեմբերի 2014թ. | N 107 որոշում |
|  | Որպես վառելիք օգտագործելու համար նախատեսված հեղուկացված ածխաջրածնային գազերին ներկայացվող պահանջների մասին ԵԱՏՄ ՏԿ 036/2016 | Եվրասիական տնտեսական հանձնաժողով | 9 օգոստոսի 2016թ. | N 68 որոշում |
|  | Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին ԵԱՏՄ ՏԿ 037/2016 | Եվրասիական տնտեսական հանձնաժողո | 18 հոկտեմբերի 2016թ.  | N 113 որոշում |
|  | Հանքային պարարտանյութերին ներկայացվող պահանջների մասին ԵԱՏՄ ՏԿ 039/2016 | Եվրասիական տնտեսական հանձնաժողով | 30 նոյեմբերի 2016թ. | N 150 որոշում |
|  | Քիմիական արտադրանքի անվտանգության մասին ԵԱՏՄ ՏԿ 041/2011 | Եվրասիական տնտեսական հանձնաժողով | 3 մարտի 2017թ. | N 119 որոշում |
|  | Էներգախնայող սարքերի էներգաարդյունավետությանը ներկայացվող պահանջների մասին ԵԱՏՄ ՏԿ 048/2019 | Եվրասիական տնտեսական հանձնաժողով | 18 օգոտստոսի 2019թ. | N 114 որոշում |
|  | Հրդեհային անվտանգության և հրդեհի մարման ապահովման միջոցների պահանջների մասին ԵՏՄ ՏԿ 043/2017 | Եվրասիական տնտեսական հանձնաժողով | 23 հունիսի 2017թ. | N 40 որոշում |
|  | Փոխադրման և (կամ) օգտագործման համար պատրաստված նավթի անվտանգության մասին ԵՏՄ ՏԿ 045/2017 | Եվրասիական տնտեսական հանձնաժողով | 20 դեկտեմբերի 2017թ. | N 89 որոշում |
|  | Տրանսպորտային փոխադրման և (կամ) օգտագործման համար նախապատրաստված բնական այրվող գազի անվտանգության մասին ԵԱՏՄ ՏԿ 046/2018 | Եվրասիական տնտեսական հանձնաժողով | 14 սեպտեմբերի 2018թ. | N 74 որոշում |
|  | Հեղուկ և գազային ածխաջրածինների փոխադրման համար մայրուղային խողովակաշարերին ներկայացվող պահանջների մասին ԵԱՏՄ ՏԿ 049/2020 | Եվրասիական տնտեսական հանձնաժողով | 23 դեկտեմբերի 2020թ. | N 121 որոշում |
|  | Եվրասիական տնտեսական միության (մաքսային միության) տեխնիկական կանոնակարգերի պահանջների պահպանման նկատմամբ պետական վերահսկողություն իրականացնող լիազոր մարմինները | ՀՀ կառավարություն | 30 հունվարի 2015թ. | N 71-Ն որոշում |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցների տեխնիկական կանոնակարգ | ՀՀ կառավարություն | 16 դեկտեմբերի 2004թ. | N 1795-Ն որոշում |
|  | Սինթետիկ հիմքով լաքերի և ներկերի տեխնիկական կանոնակարգ | ՀՀ կառավարություն | 18 նոյեմբերի 2004թ. | N 1647-Ն որոշում |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանքների տեխնիկական կանոնակարգ | ՀՀ կառավարություն | 25 մայիսի 2005թ. | N 679-Ն որոշում |
|  | Ռադիոսարքավորումների և հեռահաղորդակցության վերջնակետային սարքավորումների տեխնիկական կանոնակարգ | ՀՀ կառավարություն | 15 դեկտեմբերի 2005թ. | N 2228-Ն որոշում |
|  | Բետոնի ամրանավորման համար օգտագործվող պողպատե արտադրանքներին ներկայացվող պահանջների տեխնիկական կանոնակարգ | ՀՀ կառավարություն | 2 փետրվարի 2006թ. | N 179-Ն որոշում |
|  | Ցեմենտներին ներկայացվող պահանջների տեխնիկական կանոնակարգ | ՀՀ կառավարություն | 10 օգոստոսի 2006թ. | N 1136-Ն որոշում |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներին ներկայացվող պահանջների տեխնիկական կանոնակարգ | ՀՀ կառավարություն | 19 հոկտեմբերի 2006թ. | N 1546-Ն որոշում |
|  | Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջների տեխնիկական կանոնակարգ | ՀՀ կառավարություն | 28 օգոստոսի 2008թ. | N 1101-Ն որոշում |
|  | Ավտոգազալցակայանների կառուցման և շահագործման տեխնիկական անվտանգության կանոնները սահմանելու մասին | ՀՀ կառավարություն | 21 հուլիսի 2022թ. | N 1131-Ն որոշում |
|  | Խեցեգործական ամանեղենի վերաբերյալ տեխնիկական կանոնակարգ | ՀՀ կառավարություն | 16 նոյեմբերի 2006թ. | N 1750-Ն որոշում |
|  | Շինարարական ապակիներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 3 դեկտեմբերի 2009թ. | N 1419-Ն որոշում |
|  | 1000 վ-ից բարձր լարման փոխարկման էլեկտրական ապարատներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 23 նոյեմբերի 2006թ. | N 1922-Ն որոշում |
|  | Հարգադրոշմների, տարբերանիշերի և անվանանիշերի ձևերը, չափերը, նկարագրությունը և դրանց պատրաստման, հաշվառման ու տնօրինման կարգը | ՀՀ կառավարություն | 07 դեկտեմբերի 2006թ. | N 1935-Ն որոշում |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմանների և տեխնիկական պահանջների կիրառման կարգը | ՀՀ կառավարություն | 21 դեկտեմբերի 2006թ. | N 1916-Ն որոշում |
|  | Թմրամիջոցների և հոգեմետ (հոգեներգործուն) նյութերի և դրանց պրեկուրսորների շրջանառության կանոնները սահմանելու մասին | ՀՀ կառավարություն | 18 մարտի 2010 թվական | N 270-Ն որոշում |
|  | Արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզավորման կարգերը, լիցենզավորման հայտի ձևերը և այդ գործունեության տեսակների իրականացման լիցենզիաների ձևերը հաստատելու մասին | ՀՀ կառավարություն | 15 հուլիսի 2021 թվական | N 1170-Ն որոշում |

Հավելված 2

|  |  |  |  |  |
| --- | --- | --- | --- | --- |
| ՈԼՈՐՏՆԵՐ |  | 2021 |  | 2022 |
| ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | ***Նպատակին հասնելու մակարդակը*** |  | ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | ***Նպատակին հասնելու մակարդակը*** |
|  | ԱԳԼՃԿ | **743** | **3700** | **0.20** | **223** | **2200** | **0.10** |
|  | Խաղալիքներ | **125.1** | **1200** | **0.10** | **503.6** | **3450** | **0.14** |
|  | [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | **353** | **3650** | **0.10** | **115** | **3700** | **0.03** |
|  | Քսուքային նյութեր, յուղեր և հատուկ հեղուկներ | **83** | **300** | **0.28** | **215** | **800** | **0.27** |
|  | Չափումների միասնականության ապահովում |  | **6932** | **14850** | **0.47** | **5560** | **18000** | **0.31** |
|  | Կահույքագործական արտադրանք  |  | Ստուգումներ չեն իրականացվել |  | Ստուգումներ չեն իրականացվել |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցներ | **110** | **450** | **0.24** |  | **414** | **2450** | **0.17** |
|  | [Ցածրավոլտ սարքավորումներ](http://mineconomy.am/arm/100/text.html) | **600** | **2050** | **0.29** | **1376** | **3600** | **0.38** |
|  | [Գազանման վառելիքով աշխատող սարքավորումներ](http://mineconomy.am/arm/103/text.html) | **30** | **150**  | **0.20** |  | Ստուգումներ չեն իրականացվել |
|  | Սինթետիկ հումքով լաքեր և ներկեր | **152** | **450** | **0.34** |  | **304** | **750** | **0.40** |
|  | [Օծանելիք և կոսմետիկ արտադրանք](http://mineconomy.am/arm/108/text.html) | **162** | **2150** | **0.07** | **521** | **3650** | **0.14** |
|  | Բետոնի ամրանավորման համար օգտագործվող պողպատե արտադրանք | **510** | **900** | **0.57** | **301.5** | **550** | **0.55** |
|  | Ռադիոսարքավորումների և հեռահաղորդակցության վերջնակետային սարքավորումներ  | **30** | **100** | **0.30** | **80** | **150** | **0.53** |
|  | Տեխնիկական միջոցների էլեկտրամագնիսական համատեղելիություն | **397.5** | **1500** | **0.26** | **1192** | **2850** | **0.42** |
|  | Թեթև արդյունաբերության արտադրանք | **1012** | **2150** | **0.47** | **1084.5** | **2500** | **0.43** |
|  | Ծխախոտային արտադրանք | **6** | **250** | **0.02** | **0** | **1000** | **-** |
| 1. Ծ
 | Ծխախոտային արտադրատեսակներ և դրանց փոխարինիչներ | Ստուգումներ չեն իրականացվել | **4** | **1200** | **0.003** |
|  | Վերգետնյա տրանսպորտային միջոցներում օգտագործվող անվտանգ ապակիներ | **0** | **100** | **-** | Ստուգումներ չեն իրականացվել |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանք | Ստուգումներ չեն իրականացվել |  | **233.5** | **1150** | **0.20** |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներ | **105.4** | **1350** | **0.08** |  | **635** | **2600** | **0.24** |
|  | [Երեխաների և դեռահասների համար նախատեսված արտադրանք](http://mineconomy.am/arm/101/text.html) | **412.4** | **1850** | **0.22** | **1482.6** | **4300** | **0.34** |
|  | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ | Ստուգումներ չեն իրականացվել |  | **0** | **50** | **-** |
|  | Հեղուկ գազ | **50** | **2000** | **0.02** |  | **400** | **3100** | **0.13** |
|  | Շինարարական ապակիներ | Ստուգումներ չեն իրականացվել |  | **0** | **50** | **-** |
|  | Խեցեգործական ամանեղեն | **0** | **150** | **-** |  | **44** | **900** | **0.05** |
|  | Ցեմենտ | **198.5** | **650** | **0.30** | **10** | **200** | **0.05** |
|  | 1000 Վ-ից բարձր լարման փոխարկման էլեկտրական ապարատներ | Ստուգումներ չեն իրականացվել |  | Ստուգումներ չեն իրականացվել |
|  | [Փաթեթվածք](http://mineconomy.am/arm/118/text.html) | **12** | **50** | **0.24** | **90** | **1300** | **0.07** |
|  | Թանկարժեք մետաղներից պատրաստված իրեր | Ստուգումներ չեն իրականացվել | Ստուգումներ չեն իրականացվել |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմաններ և պահանջներ | Ստուգումներ չեն իրականացվել | Ստուգումներ չեն իրականացվել |